Fotóterápián alapuló művészetterápia és tábor

A résztvevők véleménye

„Nagyon sokat tanultam a fotóterápián. Fényképezhettem a nagy géppel.. Olyan képet fotóztam, amilyet én akartam. Azóta sokat fényképezek, amikor kirándulunk, vagy érdekes helyre megyünk.”

„Jó volt a tábor, sokat kirándultunk, meg fürödtünk. És sokat fényképeztünk, például a naplementét, az nagyon tetszett. A foglalkozáson sokat tanultam a fényképezésről.”

„Nagyon hasznos volt a fotó terápia. Sokat fotóztunk, tanultam a fotózásról. A tábor is nagyon jó volt, jól éreztem magam, és érdekes volt. Például a víz alatt fotózni, meg naplementét fotózni.”

„A foglalkozásokon sokat fotóztunk, és tetszett hogy először kártyákat húztunk, és azokról beszéltünk. Hogy mit ábrázol, és hogy mit érzünk. A fényképeinkről is beszéltünk, elmondhattuk miért pont azt fotóztuk le.”

„Voltunk kirándulni Tihanyban, jó sokat hajóztunk, és kisvonattal is mentünk. Bementünk fotózni az Apátságba. Filmet is forgattak, és beszélhettem a filmben. Sajnos pont akkor nem sok szó jutott eszembe, amit el akartam mondani, mert izgultam. De jó hogy most el tudom mondani. A táborban még a szalonnasütés tetszett. Én hoztam a legtöbb fát a tűzhöz. Sokat strandoltunk, meg vízi csúszdáztunk.”

Szülők véleménye:

„Rendkívül hasznos volt az egész fotó terápia. Nem csak értelmi sérült gyermekemnek, nekem is nagyon tetszett. A kirándulások és a tábor alkalmával magam is ellestem néhány praktikát a fotózással kapcsolatban, hogy aztán segíthessek a gyermekemnek. Azóta nem csak események dokumentálásra használom, hanem egész más értelmet nyert a fotózás számomra. Sokkal jobban ki tudom fejezni az érzéseimet, hangulatomat egy fotóval. A családom is észrevette a fotóimon a változást. Jó hogy én is ott lehettem gyermekemmel a táborban, így sokkal jobban megértem, ha ki akarja magát fejezni egy fotóval. Az is jó volt, hogy testvére is részt vehetett a táborban.”

„Kimondottan jót hatással volt gyermekemre a fotó terápia. Eddig is nagyon szeretett fotózni, de most sokkal céltudatosabban teszi. Képei sokkal kifejezőbbek lettek.”

„A fotók, amiket értelmi fogyatékos gyermekem készített, fantasztikusak lettek. Néhány fotóját kitettem a facebookra, és neves fotóművészek írtak róla nagyon jó véleményt.”